open-index/open-wikipedia-markdown huggingface dataset:
The Catalyst

**The Catalyst** on Linkin Parkin neljännen studioalbumin, A Thousand Suns ensimmäinen single, joka julkaistiin 2. elokuuta 2010. Musiikkivideon kappaleeseen on ohjannut Joe Hahn, ja se julkaistiin 26. elokuuta 2010.

## Taustaa
Linkin Park järjesti heinäkuussa 2010 yhteistyössä MySpacen kanssa kilpailun, jossa yli 18-vuotiaat yhtyeen fanit saivat tehdä omia remix-versioita "The Catalyst" -kappaleesta yhtyeen julkaisemien "stemmojen" avulla. Kilpailuun sai osallistua 50 eri maasta, joihin ei kuulunut Suomi. Kilpailun voitti Czeslaw "NoBraiN" Sakowski Puolasta, jonka tekemä remix sisältyy albumeille, jotka on ostettu Best Buysta tai Napsterista.

"The Catalyst" -kappale soi myös *[[Medal of Honor (vuoden 2010 videopeli)|Medal of Honor]]* -videopelin trailerissa, jonka on ohjannut Linkin Park -yhtyeen dj/ohjaaja Joe Hahn. Kappale on myös pelin soundtrackilla, joka julkaistiin 12. lokakuuta 2010.

Linkin Park esitti kappaleen ensimmäistä kertaa MTV Video Music Awardsissa 12. syyskuuta 2010.
Australiasta kotoisin oleva, elektronista musiikkia esittävä yhtye Pendulum on tehnyt oman versionsa "The Catalyst" -kappaleesta.

## Musiikkivideo
Kappaleeseen kuvattiin musiikkivideo heinäkuussa 2010. Video julkaistiin 26. elokuuta 2010 ensimmäisenä MTV:n ja VH1:n kotisivuilla. Videon on ohjannut yhtyeen jäsen Joe Hahn.

## Kappalelista

## Listasijoitukset

"The Catalyst" debytoi ykkössijalla Billboardin *[[Rock Songs]]* -listalla 12,2 miljoonalla kuuntelukerralla. Siitä tuli ensimmäinen kappale *Rock Songs*-listan 14-kuukautisen historian aikana, joka menee suoraan listan ykköseksi. "The Catalyst" debytoi kolmossijalla *[[Alternative Songs]]* -listalla, ja siitä tuli yhtyeen neljästoista kappale, joka on päässyt listalla top 5:een. Kappale nousi listan kärkeen kolmannella listaviikollaan ja siitä tuli yhtyeen yhdeksäs kappale, joka on päässyt listan ykköspaikalle. Kappale debytoi sijalla 35 Billboard Hot 100 -listalla, myyden 60 000 kappaletta ensimmäisellä viikolla. Kappale debytoi sijalla 20 *[[Hot Digital Songs]]* -listalla ensimmäisellä viikollaan.

## Lähteet
Wolfgang Fiedler

**Wolfgang Fiedler** (2. huhtikuuta 1966 Radolfzell am Bodensee, Länsi-Saksa) on saksalainen lintutieteilijä.

Fiedler opiskeli biologiaa Tübingenin yliopistossa 1986–1994 ja väitteli filosofian tohtoriksi mustapääkertun muutosta. Fiedler on johtanut muuttolintututkimusta Kuurinkynnäällä sijaitsevalla Rybatschin lintuasemalla (entinen Rossittenin lintuasema, ja toiminut Max Planck-instituutin Radolfzellin lintuaseman (Vogelwarte Radolfzell) rengastustoiminnan johtajana.

Fiedler toimii Konstanzin yliopiston ornitologian professorina. Hän on EURINGin (The European Union for Bird Ringing) pääsihteeri vuodesta 2003 lähtien, ja toimi European Ornithologists’ Unionin (EOU) sihteerinä 2001–2005.
## Lähteet
*http://cms.uni-konstanz.de/en/wikelski/staff-members/scientific-staff/dr-wolfgang-fiedler/ 
*EURING 
*http://www.orn.mpg.de/migration/abtfiedler.html
Vantaanpuiston ostoskeskus

**Vantaanpuiston ostoskeskus** on Piispankylässä Vantaanpuiston asuinalueella sijaitseva ostoskeskus. 

Vantaanpuiston ostoskeskus on luokiteltu Vantaan *ostariselvityksessä* suojeltavien kohteiden joukkoon omintakeisen arkkitehtuurinsa vuoksi. Ostoskeskuksen rakennushistoriallinen arvoluokka on 2.

Ostoskeskuksessa toimintaansa ylläpitää muun muassa: kampaamo, lounaskahvila, eläinlääkäri ja kebabravintola. Ostoskeskuksella on myös oma taksitolppa.

## Historia
Vantaanpuistolaiset saivat uusia palveluja vuonna 1967, kun Vantaanreitin ja Vantaanrinteen risteykseen valmistui Aarne Ervin suunnittelema ja Silta ja Sataman rakentama liikekeskus, jossa toimi toistakymmentä liikettä, kuten kampaamo, vaatekauppa, kukkakauppa, ompelimo, Rautakirjan kioski, Keskon elintarvikekauppa ja Kansallis-Osake-Pankki. Liikekeskuksessa aloitti toimintansa myös postikonttori Vantaa 2. Vuonna 1971 otettiin käyttöön postinumerot ja konttori sai postinumerokseen 01730. Vuonna 1975, muutama vuosi sen jälkeen kun Helsingin maalaiskunta muuttui Vantaaksi, konttorin nimeksi tuli Vantaa 73. Lisäksi liikekeskuksessa toimi HOK:n kangaskauppa ja baari. 

## Aiheesta muualla
* Aalto-yliopisto: Karitta Laitinen, Eija Huuhka – Vantaan ostoskeskukset

## Lähteet
Jugoslavia yleisurheilun Euroopan-mestaruuskilpailuissa

**[[Jugoslavia]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934, tosin silloin vielä B-joukkueellaan. Tämä artikkeli käsittelee Jugoslavian EM-kisamenestystä vuoden 1990 kisoihin ja maan hajoamiseen saakka. Tuona aikana Jugoslavian urheilijat saavuttivat yhteensä 15 EM-mitalia, joista kuusi on kultaa. Maa on EM-kisojen kaikkien aikojen mitalitilastossa 26. sijalla. Jugoslavia järjesti vuoden 1962 EM-kilpailut Belgradissa ja vuoden 1990 EM-kilpailut Splitissä.

## Jugoslavian EM-mitalit kisoittain

## Jugoslavian EM-mitaliurheilijat

## Lähteet

*
Serbia yleisurheilun Euroopan-mestaruuskilpailuissa

**[[Serbia]]** on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 eli Jugoslavian hajoamisesta saakka. Mukaan lasketaan myös osallistumiset tynkä-Jugoslavian sekä Serbia ja Montenegron nimillä. Vuoteen 1990 saakka serbialaisurheilijat edustivat Jugoslaviaa. Omana joukkueenaan Serbia on saavuttanut EM-kilpailuissa seitsemän mitalia. Göteborgissa 2006 Olivera Jevtić saavutti maratonilla hopeaa. Helsingissä 2012 Emir Bekrić saavutti 400 metrin aitajuoksussa hopeaa ja Asmir Kolašinac kuulantyönnössä pronssia. Zürichissä 2014 hopeaa saavuttivat Tatjana Jelača keihäänheitossa ja Ivana Španović pituushypyssä. Amsterdamissa 2016 Ivana Španović saavutti Serbialle ensimmäisen kultamitalin ja Mihail Dudaš saavutti kymmenottelussa pronssia.

Barcelonan EM-kilpailuissa 2010 Serbia saavutti neljä pistesijaa: Jevtić sijoittui maratonilla neljänneksi, Dragana Tomasević kiekonheitossa kuudenneksi, Ivana Španović pituushypyssä kahdeksanneksi ja Asmir Kolašinac kuulantyönnössä kahdeksanneksi.

## Serbian EM-mitalit kisoittain

## Serbian EM-mitaliurheilijat

## Lähteet

* 
* 
* 
* 
* 
* 
* 
* 
* 
*
Púca

**Púca**, joka tunnetaan myös nimillä **Phooka**, **Puka** ja **Pooka**, on Irlannin, Skotlannin ja Walesin kelttiläisessä mytologiassa henkiolento, joka pystyy ottamaan eri eläinten hahmon. Se esiintyy usein mustan hevosen muodossa ja houkuttelee varomattomia ohikulkijoita ratsastamaan itsellään. Kun kulkija nousee sen selkään, Púca lähtee hurjaan laukkaan läpi soiden ja piikkipensaiden ja lennättää lopulta ratsastajan ojaan.  Vaikka Púca tekee mielellään ihmisille kepposia tai säikäyttelee heitä, se ei ole todellisuudessa pahansuopa.

## Lähteet
Miika Pelkonen

**Miika Pelkonen** (s. 12. tammikuuta 1990) on suomalainen taikuri. Hänen alaansa ovat korttitemput. Hän on esiintynyt muun muassa televisio-ohjelmissa *[[Talent Suomi|Talent]]*, ''Ennätystehdas'' ja *[[Galaxi]]*. Hän asuu Hyvinkäällä.

## Palkinnot ja tunnustukset
* Vuoden Taikuri 2011  
* Taikureiden Suomen Mestari 2011  
* FISM Korttitaikuuden Euroopan mestari 2011, järjestäjä Fédératon Internationale des Sociétés Magiques 
* ravintolataikuuden SM-kultaa 2009 ja 2010, järjestäjä Suomen Taikurit 
* SM-hopeaa lähi- ja lavataikuudessa 2009 

## Lähteet

## Aiheesta muualla
* Miika Pelkonen Ylen Aamu-tv:ssä 16.4.2012
Kaivokselan ostoskeskus

**Kaivokselan ostoskeskus** on Vantaan Kaivokselassa sijaitseva ostoskeskus, joka avattiin jouluna 1962 ja valmistui lopulliseen muotoonsa 1965. Ostoskeskuksen suunnitteli arkkitehti Aarne Ehojoki.

Ostoskeskus oli Vantaan ensimmäinen ja myös yksi pääkaupunkiseudun suurimmista liikekeskuksista. Myymälöitä oli tähän aikaan neljä, ja muita palveluita olivat pankit, kirjakauppa, kenkäkauppa, vaateliike, lelukauppa ja vieressä yksityinen lääkäriasema. Ostoskeskus palveli Kaivokselan lisäksi myös Myyrmäkeä, kunnes 1967 Myyrmäen Louhelaan avattiin oma ostoskeskus.

Lamavuodet ja Myyrmannin avaaminen 1994 tyhjensivät Kaivokselan ostoskeskuksen. Nykyään siinä toimii lähinnä ravintoloita, baareja ja videovuokraamo.

Vuonna 2004 ostoskeskuksessa sattui tulipalo, joka tuhosi ostoskeskuksen pohjoispuolella sijaitsevan liikerakennuksen.

Kaivokselan ostoskeskusta pidetään rakennushistorialliselta arvoltaan alueellisesti merkittävänä kohteena, ja sen arvoluokka on 2.

## Lähteet

## Aiheesta muualla
* Länsi-Vantaan kaupunkipolut 
* Aalto-yliopisto: Karitta Laitinen, Eija Huuhka – Vantaan ostoskeskukset
* Härkönen, Anni: Miksi Vantaan ensimmäinen ostari rapistuu? Keskellä Kaivokselaa on aikansa arkkitehtoninen helmi, joka halutaan jyrätä asuntojen tieltä *Helsingin Sanomat*. 18.9.2020.
Ernst Schüz

**Ernst Paul Theodor Schüz** (24. lokakuuta 1901 Markgröningen – 8. maaliskuuta 1991 Ludwigsburg) oli saksalainen lintutieteilijä.

Schüz opiskeli Tübingenin ja Berliinin yliopistoissa. Valmistuttuaan hän työskenteli Hannoverin ja Dresdenin luonnontieteellisissä museoissa. Vuonna 1929 hän liittyi Rossittenin lintuaseman henkilökuntaan. Hänet valittiin aseman johtajaksi 1936, jolloin hän aloitti laajamittaisen yhteistyön saksalaisten amatöörirengastajien ja aseman kesken. Hän kehitti kattohaikaran ja harmaahaikaran muuton tutkimusta, kottaraisten populaatiotutkimusta, aloitti suunnistautumistutkimuksen yhdessä Werner Rüppellin kanssa, ja muuttofysiologiset tutkimukset Paul Putzigin kanssa. Thienemannille uskollisena hän kaikin tavoin kehitti rengastusta yleisesti hyväksytyksi tieteelliseksi menetelmäksi.

Toinen maailmansota ja sitä seurannut alueluovutus Neuvostoliitolle katkaisi Schüzin uran Rossittenissa. Hän jatkoi lintuasematyöskentelyä vastaperustetulla Radolfzellin lintuasemalla, ja paljolti hänen ansiostaan asema yhdistettiin Max Planck -instituuttiin vuonna 1959.

Schüz oli tuottelias kirjoittaja. Jo 21-vuotiaana hän julkaisi kirjasen lintujen tarkkailijoille. Vuonna 1931 ilmestyi ensimmäinen muuttolintututkimus yhdessä Hugo Weigoldin kanssa. 1952 ja 1971 ilmestyivät *Grundriss der Vogelzugskunde*n ensimmäinen ja toinen osa. Teos oli pitkään yksityiskohtaisin lintujen muutosta kirjoitettu teos. 1959 julkaistu *Die Vogelwelt des südkaspischen Tieflandes* kertoi Kaspianmeren eteläosan alangon linnustosta. Rudolf Drostin kanssa hän perusti kausijulkaisun *Der Vogelzug*, nykyisin *Dir Vogelwarte*.

Schüz oli British Ornithologists' Unionin kirjeenvaihtajajäsen vuodesta 1952 alkaen.

## Lähteet
*Muistokirjoitus (Peter Berthold) 
*''From the Prussian Desert to the Swabian Sea'' (History of Science, 2001)  

### Viitteet
Vítězslav Veselý

**Vítězslav Veselý** (s. 27. helmikuuta 1983 Hodonín) on tšekkiläinen uransa päättänyt keihäänheittäjä.

Veselý sijoittui yhdeksänneksi alle 20-vuotiaiden MM-kisoissa vuonna 2002. Pekingin olympialaisissa hän heitti karsintakilpailussa ennätyksekseen 81,20 metriä ja loppukilpailussa sijoittui sijalle 12 tuloksella 76,76 m. Hän karsiutui finaalista Berliinin MM-kilpailuissa 2009 tuloksella 75,76 metriä. Veselý paransi ennätystään yli viidellä metrillä Olomoucissa toukokuussa 2010 heittämällä silloisen maailman kauden kärkituloksen 86,45 m. Barcelonan EM-kilpailuissa 2010 hän sijoittui yhdeksänneksi. Daegun MM-kilpailuissa 2011 Veselý oli loppukilpailussa neljäs tuloksella 84,11.

Veselý voitti Euroopan mestaruuden Helsingissä 2012 tuloksella 83,72. Lontoon olympialaisten karsintakilpailussa hän heitti 8. elokuuta 2012 ennätyksekseen 88,34 m. Loppukilpailussa hän sijoittui alun perin neljänneksi tuloksella 83,34. Hän nousi pronssimitalistiksi vuonna 2016 kun alun perin toiseksi sijoittunut ukrainalainen Oleksandr Pjatnytsja jäi kiinni dopingista Lontoossa antamansa dopingnäytteen uusintatutkimuksissa.

Moskovan MM-kilpailuissa 2013 Veselý saavutti kultaa tuloksella 87,17 metriä. Zürichin EM-kilpailuissa hän saavutti hopeaa tuloksella 84,79 m. Pekingin MM-kilpailuissa 2015 hän sijoittui kahdeksanneksi tuloksella 83,13. Amsterdamin EM-kilpailuissa hän voitti hopeaa tuloksella 83,59 m. Rio de Janeiron olympialaisissa 2016 hän oli seitsemäs. Hän karsiutui loppukilpailusta Lontoon MM-kilpailuissa 2017. Vuodelle 2021 siirretyissä Tokion olympialaisissa hän saavutti pronssia tuloksella 85,44. Münchenin EM-kilpailuissa 2022 hän sijoittui neljänneksi.

Vesely ilmoitti kesäkuussa 2024 päättävänsä uransa koska ei loukkaantumisten vuoksi kyennyt kilpailemaan kahteen vuoteen.

## Saavutukset
*Kesäolympialaiset 2008: 12:s (76,76 m)
*MM-kisat 2009: 28:s (75,76 m)
*EM-kisat 2010: yhdeksäs (77,83 m)
*MM-kisat 2011: neljäs (84,11 m)
*EM-kisat 2012: kultaa (83,72 m)
*Kesäolympialaiset 2012: pronssi (83,34)
*MM-kisat 2013: kultaa (87,17 m)
*EM-kisat 2014: hopeaa (84,79 m)
*MM-kisat 2015: kahdeksas (83,13 m)
*EM-kisat 2016: hopeaa (83,59 m)
*Kesäolympialaiset 2016: seitsemäs (82,51 m)
*Kesäolympialaiset 2020: pronssia (85,44 m)
*EM-kisat 2022 neljäs (84,36)

## Kausien parhaat heitot
* 2002 73,22 Velenje 15.6.
* 2006 75,98 Praha 24.6.
* 2007 79,45 Turnov 29.9.
* 2008 81,20 Peking 21.8.
* 2009 80,35 Susice 19.5.
* 2010 86,45 Olomouc 8.5.
* 2011 84,11 Daegu 3.9.
***2012 88,34 Lontoo 8.8.**
* 2013 87,68 Monaco 19.7.
* 2014 87,38 Ostrava 17.6.
* 2015 88,18 Birmingham 7.6.
* 2016 84,82 Amsterdam 6.7.
* 2017 82,29 Kladno 15.7.
* 2018: 82,30 Radom 27.5.
* 2019: 82,85 Praha 3.6.
* 2020: 83,03 Ostrava 22.8.
* 2021: 85,44 Tokio 7.8.
* 2022: 85,97 Hodonin 25.6.
Lähde

## Lähteet
*
### Viitteet
Klaus Bremer

**Klaus Ilmari Bremer** (s. 3. marraskuuta 1938 Helsinki) on suomalainen yrittäjä, toimittaja ja kansanedustaja vuosina 1995–2003. Bremer on koulutukseltaan diplomiekonomi.

Bremer aloitti urheilutoimittajana ja avustajana *[[Sport-Pressen]]-* ja *[[Hufvudstadsbladet]]*-lehdessä 1954 ja jatkoi *[[Uusi Suomi|Uuden Suomen]]*, *[[Ilta-Sanomat|Ilta-Sanomien]]* ja *[[Helsingin Sanomat|Helsingin Sanomien]]* avustajana. Vuonna 1962 hänestä tuli Sanoma Oy:n uutiskuvalehti *[[Viikkosanomat|Viikkosanomien]]* auto- ja liikennetoimittaja, 1969 *[[Tekniikan Maailma]]n* ja *[[Hymy (lehti)|Hymy-lehden]]* erikoistoimittaja, *VIP*-lehden päätoimittaja, 1972 Yhtyneet Kuvalehdet Oy:n hallituksen jäsen ja *[[Iltaset]]iä* julkaisseen tytäryhtiön toimitusjohtaja, 1974 Karprint Ky:n varatoimitusjohtaja.

Vuonna 1978 Bremer perusti oman lehtikustantamonsa, Kustannus Oy Autotekniikan (v:sta 1991 B Yhtiöt Oy), jonka hallituksen päätoimisena puheenjohtajana hän toimii edelleen. Bremer tuli tunnetuksi Radio Cityn lentävänä liikennereportterina ”Klaude Kopterina” vuosina 1989–2000.

Bremer perusti ensimmäisen maahantuontiyrityksensä Klaus Bremer & Co, Ky:n opiskeluaikanaan 1961, ilmailualan yrityksen Bremer Air Oy:n 1975 ja autoalan yrityksen Bremer MotorSport Oy:n (v:sta 1997 BMS International Oy) 1985. Bremer on toiminut aktiivisesti Euroopan ja Pohjoismaiden autoalan lehdistön yhteistoimintajärjestöissä ITOY, IVOY, IB&COY ja NTC vuodesta 1981. Hän on World Association of Commercial Vehicles Editors (ACE) perustajajäsen. Bremer oli Helsingin Yrittäjät ry:n puheenjohtaja 2000 ja 2001. Hän on Suomen suurimman kotiseutuyhdistyksen, Stadin Slangi ry:n toinen perustajajäsen. 

Bremer oli Helsingin kaupunginvaltuuston ja kaupunkisuunnittelulautakunnan jäsen 1993–2000.  Bremer valittiin eduskuntaan vuoden 1995 eduskuntavaaleissa RKP:n sitoutumattomana ehdokkaana. Hänet valittiin Eduskuntaan myös vuonna 1999, mutta hän ei asettunut ehdolle enää vuoden 2003 vaaleissa. Kansanedustajana hän tuli tunnetuksi liikenneasioiden edistäjänä ja erityisesti yksityisautoilun puolestapuhujana.

Bremer saavutti maajoukkueuimarina ja -vesipalloilijana 28 SM-kultaa ja 3 PM-hopeaa sekä 3 SM-kultaa kilpa-autoilussa.

Klaus Bremerin setä oli lentäjä Väinö Bremer ja serkku ralli- ja rata-autoilija Carl-Otto Bremer.

## Lähteet

## Aiheesta muualla
* 
*
Vera Nikolić

**Vera Nikolić** (omaa sukua **Kasap**, 23. syyskuuta 1948 Grabovac – 28. kesäkuuta 2021) oli Jugoslaviaa edustanut yleisurheilija, joka kilpaili keskimatkojen juoksussa. Hän edusti seuratasolla Morava Cuprijaa ja Dinamo Zagrebia. Nikolić voitti 800 metriltä kolme EM-mitalia, kultaa vuosina 1966 ja 1971 sekä pronssia vuonna 1969. Lisäksi hän voitti Välimeren kisoista 1971 kultaa sekä 800 metriltä että 1&nbsp;500 metriltä. Nikolić osallistui olympialaisiin kahdesti, vuosina 1968 ja 1972. Hänen parhaaksi olympiasijoituksekseen jäi viides tila 800 metriltä Münchenin kisoista 1972.

Nikolić juoksi 800 metrin maailmanennätykseksi Lontoossa heinäkuussa 1968 ajan 2.00,5, joka säilyi maailmanennätyksenä heinäkuuhun 1971 asti. Jugoslavian seuraajavaltion Serbian virallisena ennätyksenä se säilyi vuoteen 2015 saakka.

## Henkilökohtaiset ennätykset
* 800 m: 1.59,62 (1972) 
* 1 500 m: 4.12,7 (1972) 

## Lähteet
Klaus-Peter Justus

**Klaus-Peter Justus** (s. 1. heinäkuuta 1951 Rudolstadt) on saksalainen entinen yleisurheilija, joka kilpaili keskimatkojen juoksussa. Hän edusti maajoukkuetasolla Itä-Saksaa ja seuratasolla Tus Jenaa. Justus voitti kultaa 1&nbsp;500 metriltä Rooman EM-kisoista 1974 ajalla 3.40,55. Lisäksi hän voitti samalla matkalla pronssia sisäratojen EM-kilpailuissa Rotterdamissa 1973. Justus osallistui olympialaisiin kerran, Münchenissä 1972. Tuolloin hän ei selvinnyt 1&nbsp;500 metrin juoksun finaaliin saakka.

## Ennätykset

* 1 500 m: 3.38,1 (1976) 

## Lähteet
Kustaa Saksi

**Kustaa Mauri Saksi** (s. 1975) on suomalainen taiteilija. Hän asuu ja työskentelee Alankomaiden Amsterdamissa, ja taiteellisen tuotantonsa ohella hänet tunnetaan Suomessa ja ulkomailla palkittuna graafikkona ja tekstiilisuunnittelijana. Saksi on monialainen taiteilija, jolle suuret installaatiot ovat tunnusomaisia. Hän on mm. suunnitellut pilvenpiirtäjiä peittäviä seinämaalauksia, sekä kuoseja ja printtejä. Brändien, kuten Niken, Dieselin ja Levi’s:n ohella Saksi on tehnyt yhteistyötä mm. Issey Miyaken, Lacosten, New York Timesin ja Marimekon kanssa. Vuonna 2013 Saksi suunnitteli Tukholman huonekalu- ja valaisinmessujen paviljonkia varten valtavan, 15 000:sta A3 -kokoisesta paperista koostuvan installaation yhdessä ruotsalaisen arkkitehti Gert Wingårdhin kanssa. Saksi on valmistunut Lahden Muotoiluinstituutista vuonna 2000. Aiemmin hän on asunut ja työskennellyt Pariisissa.

Viime vuosina (kirjoitettu 2014) Saksi on työskennellyt jacquard-kudontatekniikalla valmistettujen kuvakudonnaisten parissa. Kudonnaisissa on käytetty mohairia ja alpakan villaa, puuvillaa ja synteettisiä materiaaleja, kuten fosforoitua ja metallinhohtoista akryylilankaa. *Hypnopompic*-näyttely on kiertänyt gallerioissa mm. Helsingissä, New Yorkissa, Madridissa ja Brysselissä sekä museoissa Milanossa (Museo Poldi Pezzoli) ja Tilburgissa (TextielMuseum). Hypnopompinen viittaa heräämisvaiheen tilan aistiharhaan, jossa valve- ja unimaailma sekoittuvat surrealistiseksi todellisuudeksi. Valveuneen liittyy poikkeuksellinen tajunnantila, jossa kokija saattaa tuntea jonkin läsnäolon tai nähdä olentoja ja eläimiä, kuten hämähäkkejä, apinoita ja hyönteisiä. Hypnopompinen tila on yhdistetty myös migreenin aiheuttamiin visuaalisiin harhoihin: graafisiin kuvioihin, malleihin ja tekstuureihin, joiden on ajateltu vaikuttaneen ornamentiikassa sekä mosaiikki- ja tekstiiliperinteessä. Surrealistiset kudonnaiset ovat kuin abstrakteja maisemia, ja niissä näkyy myös optisen taiteen perinne. Saksille tunnusomaisissa, kirjavissa maisemissa orgaaniset muodot yhdessä eloisan kuva- ja värimaailmaan kanssa luovat säteileviä, psykedeelisiä maailmoja. Paradoksaaliset ja leikkisät aiheet synnyttävät voimakkaita, moniaistisia teoksia.

Tasavallan presidentti Sauli Niinistö myönsi Sakselle Pro Finlandia -mitalin vuonna 2023.

## Lähteet

## Aiheesta muualla
* Kustaa Saksin kotisivut 
* http://www.huffingtonpost.com/2013/08/30/kustaa-saksi_n_3839073.html
* http://www.itsnicethat.com/articles/kustaa-saksi-show
* http://www.thecoolhunter.net/article/detail/1595/kustaa-saksi--nike-installation 
* http://www.shift.jp.org/en/archives/2008/11/kustaa_saksi.html
Manfred Kuschmann

**Manfred Klaus Kuschmann** (25. heinäkuuta 1950 Coswig &ndash; 13. helmikuuta 2002 Halle) oli saksalainen yleisurheilija, joka kilpaili kestävyysjuoksussa. Hän edusti maajoukkuetasolla Itä-Saksaa. Kuschmann voitti kultaa 10&nbsp;000 metriltä Rooman EM-kisoissa 1974 ja hopeaa 5&nbsp;000 metriltä samoista kisoista.

## Lähteet
Jermaine Gonzales

**Jermaine Gonzales** (s. 26. marraskuuta 1984) on jamaikalainen pikajuoksija.

Gonzales otti pronssia vuonna 2001 alle 18-vuotiaiden MM-kisoissa 400 metrin juoksussa. Seuraavana vuonna hän otti pronssia alle 20-vuotiaiden MM-kisoissa 400 metrillä ja voitti saman ikäluokan Keski-Amerikan ja Karibian mestaruuden. Hän oli loukkaantuneena suurimman osan kausien 2003–2004 ajasta.

Hän kilpaili Jamaikan viestijoukkueessa Ateenan olympialaisissa, mutta joukkue hylättiin. Hän voitti ensimmäisen aikuisten arvokisamitalinsa, pronssin, Kansainyhteisön kisoissa 2006 uudella ennätyksellään 45,16 sekuntia. Hän kuului lisäksi Jamaikan pronssijoukkueeseen 4&nbsp;×&nbsp;400 metrin viestissä.

Hän paransi 400 metrin ennätyksensä aikaan 44,79 heinäkuussa 2010 Pariisin Timanttiliiga-kisassa. Seuraavalla viikolla hän rikkoi Roxbert Martinin Jamaikan ennätyksen voittamalla Monacon Timanttiliiga-kisan ajalla 44,40 s, joka oli myös kauden kärkitulos.

Gonzales sijoittui Daegun MM-kilpailuissa 2011 neljänneksi 400 metrin juoksussa ajalla 44,99. Hän juoksi 4&nbsp;×&nbsp;400 metrin viestissä toisen osuuden Jamaikan pronssijoukkueessa.

## Henkilökohtaiset ennätykset
* 200 metrin juoksu: 20,79 (2012)
* 300 metrin juoksu: 32,49 (2010)
* 400 metrin juoksu: 44,40 (2010)

## Lähteet
*
Rossittenin lintuasema

**Rossittenin lintuasema** oli maailman ensimmäinen lintutieteellinen tutkimusasema. Sen perustaja oli saksalainen lintutieteilijä Johannes Thienemann, joka vuonna 1900 piti esitelmän Saksan Lintutieteellisen Yhdistyksen kokouksessa Leipzigissa. Esitelmässään hän loi katsauksen Kuurinkynnään erinomaiseen sijaintiin lintujen muuton havainnoinnissa. Yhdistys ja Preussin hallitus antoivat Thienemannin tehtäväksi lintuaseman perustamisen ja johtamisen. Virallisesti lintuasema otettiin käyttöön 1. tammikuuta 1901. Vuodesta 1929 alkaen Thienemannin seuraajana toimi Ernst Schüz.

Saksan Lintutieteellinen Yhdistys johti aseman toimintaa vuoteen 1923 asti, jolloin Kaiser Wilhelm -instituutti otti vastuun aseman toiminnasta. Aseman yhdeksän tärkeintä tutkimusalaa olivat: muutto, käyttäytyminen, sulkasato, lintujen taloudellinen merkitys, suojelu, lintukokoelman perustaminen, tutkimusaineiston hankkiminen valtion tieteellisille laitoksille, tutkimuksen laajentaminen myös muihin eläinryhmiin sekä yleisön kouluttaminen.

Thienemann aloitti lintujen rengastamisen vuonna 1903. Yli miljoona lintua rengastettiin, ennen kuin Saksa joutui luovuttamaan alueen Neuvostoliitolle toisen maailmansodan jälkeen 1946. Vuonna 1956 professori Lev Belopolsky Venäjän tiedeakatemiasta perusti Rossittenin aseman tilalle Rybatšin lintuaseman, joka jatkoi saksalaisten aloittamaa toimintaa. Saksalaiset perustivat uuden lintutieteellisen tutkimusaseman Radolfzelliin.

## Lähteet
*Biological Station Rybachy 
*Max Planck Institute for Ornithology
Ragnar Thoursie

**Ragnar Thoursie** (30. syyskuuta 1919 Katrineholm, Ruotsi – 12. heinäkuuta 2010) oli ruotsalainen kirjailija ja valtion virkamies. 

Thoursie opiskeli Tukholman korkeakoulussa saksaa, psykologiaa ja uskonnonhistoriaa ja suoritti maisterintutkinnon  1943. Hänen esikoisteoksena  *Emaljögat* ilmestyi 1945. Olof Palme siteerasi poliittisissa puheissaan usein Thoursien runoa *Sundbybergsprologen*:  
::”En öppen stad, ej befäst, bygger vi gemensamt - Dess ljus slår upp mot rymdens ensamhet”. 
Esikoiskokoelman *Emaljögat* ilmestyessä 1945 hän oli 26-vuotias ja hänet nostettiin saman tien vuosikymmenen runoilijoiden merkittävimpien joukkoon. Hänen lahjakkuutensa oli ilmiselvää, ja odotukset olivat korkealla.

Esikoisteoksensa jälkeen Thoursie julkaisi vielä kokoelman ”Nya sidor och dagsljus” (1951), mutta vaikeni sitten 30 vuodeksi. Hän antautui taas kirjalliselle uralle jäätyään eläkkeelle. Ensin ilmestyi runokokoelma ja sen jälkeen muistelma *Ditt ord är ljust*, jossa hän kertoo lapsuudestaan Jehovan todistaja -perheessä Katrineholmissa. Muistelmien toinen osa *Igelkottsfrid* ilmestyi 2007. Viimeinen teos *Sånger från äldreomsorgen* ilmestyi 2009. Nuoruuden teema, petos, hylkääminen palaa jälleen: vanhuksilta on viety arvokkuus ja heistä on tehty vain hoidettavia paketteja. Se yhteiskunta, johon hän aikoinaan uskoi, on kadonnut.

Thoursie sai 1952 Svenska Dagbladetin kirjallisuuspalkinnon. ja Ruotsin akatemian kuninkaallisen palkinnon 2008.

## Lähteet

## Aiheesta muualla
* Hedlund, Tom, "Thoursie lät reformerna gå före dikten" Under strecket, Svenska Dagbladet 19.7.2010
* Pehrson, Lars, "På väg mot nirvana", Svenska Dagbladet 23.8.2009
Errol Le Cain

**Errol Le Cain** (1941–1989) oli brittiläinen animaattori ja kuvittaja. Hän tuli tunnetuksi erityisesti lastenkirjojen kuvittajana. Hän voitti Kate Greenaway -mitalin vuonna 1984. Hänen kuvittamiaan kirjoja on käännetty myös suomeksi, mm. Kaksitoista tanssivaa prinsessaa.
Laura Laine

**Laura Laine** (s. 1983) on suomalainen mainos- ja lehtikuvittaja, joka on tullut tunnetuksi erityisesti surrealistisista naishahmostaan. Hän on työskennellyt muun muassa lehdille kuten The New Yorker, Welcome to Finland, New York Times sekä vaateketjuille H&M, Zara ja Tommy Hilfiger. Hän myös suunnittelee painokuoseja Daniel Palillon vaatteisiin. Laine tunnetaan kauniista, ylipitkistä ja tyttömäisistä hahmoista, joilla on laihat vartalot ja runsaat, hulmuavat hiukset.

Laura on opiskellut vaatesuunnittelua Taideteollisessa korkeakoulussa Helsingissä. Laine palkittiin vuonna 2011 Vuoden nuori muotoilija -palkinnolla yhdessä vaatesuunnittelija Heikki Salosen kanssa.

## Lähteet

## Aiheesta muualla
* Laura Laineen kotisivut
Texasin keltaruusu

**Texasin keltaruusu** (, tunnetaan suomeksi myös nimillä *Keltaruusu*, *Preerian keltaruusu* ja *Preerian keltainen ruusu*) on yhdys­valtalainen kansan­laulu, joka on peräisin Meksikon–Yhdysvaltain sodan ajoilta (1846–1848). Laulussa nimellä Keltaruusu tarkoitetaan ilmeisesti Emily West imistä mulatti­naista, vapautettua orjaa, joka oli ollut Meksikon presidentti Santa Annan rakastajatar, mutta joka toimitti Sam Houstonille tiedon tulossa olleesta hyökkäyksestä vaikuttaen täten osaltaan Yhdys­valtojen voittoon.

Suomeksi kappaleen esitti ensimmäisenä Pirkko Jaakkola vuonna 1953. Kappaleen myöhempiä esittäjiä ovat olleet muun muassa J. Karjalainen, Olavi Virta, Vieno Kekkonen, Berit ja Annikki Tähti.

*Keltaruusu*-nimelle levytetyn kappaleen version sanat on kääntänyt Kullervo. *Preerian keltainen ruusu* imelle levytetylle versiolle sanat on kääntänyt Sauvo Puhtila. 

## Lähteet
Arolampi

**Arolampi** on maalaiskylä Riihimäellä. Arolammilta on noin yhdeksän kilometriä Riihimäen keskustaan. Alueen asukasluku oli vuonna 2015 noin 177. Valtatie 3:n moottoritieosuus ja seututie 130 halkaisevat kylän toiselta laidalta. Arolampi on saanut nimensä Vantaanjoen samannimisestä lampimaisesta laajentumasta, sillä joki virtaa lammen läpi. Lampi on lintujen suoja- ja pesimäpaikka, sillä se on laajalti ruokojen kätköissä.

Arolammella on Paalijoen kanjoni, hautavajoama, mikä alkaa Arolammin puolelta ja päättyy Hyvinkäälle. Korkeiden kallioiden välissä virtaa Paalijoki.

Tunnettuja arolampilaisia ovat Isolan kartanoa viljellyt Mauno Isola, joka sanoitti joululaulun ”Me käymme joulun viettohon”, ja hänen tyttärensä Maija Isola, joka oli Marimekon tekstiilien pääsuunnittelija.

Riihimäen vanhin kansakoulu perustettiin Arolammille vuonna 1899. Nykyään tiloissa on pitopalvelu.

## Lähteet
Frans Evert Richter

**Frans Evert Richter** (15. heinäkuuta 1861 Hämeenlinna – 7. toukokuuta 1909 Helsinki) oli suomalainen pappi, maanviljelijä ja pikakirjoittaja, joka laati pikakirjoitusjärjestelmän suomen ja ruotsin kielille.

Richter tuli ylioppilaaksi Hämeenlinnan normaalilyseosta, suoritti teologisen erotutkinnon vuonna 1883 ja vihittiin papiksi 1884. Hän toimi kappalaisena Hollolassa 1888–1893 ja rautatiesaarnaajana vuodesta 1893. Richter toimi myös maanviljelijänä, ja julkaisi oppaat siimakalastuksesta ja ravustuksesta vuonna 1901 sekä kananhoidosta vuonna 1903.

Richter toimi pikakirjoittajana vuoden 1882 valtiopäivillä. Hän pyrki pikakirjoittajaksi myös myöhemmille valtiopäiville, mutta ei enää päässyt. Richter toimi myös pikakirjoituksen opettajana, ja kehitti pikakirjoitusjärjestelmän suomen ja ruotsin kielille. Järjestelmä sai lehdistössä voimakasta kritiikkiä, eikä saavuttanut merkittävää suosiota. Vuonna 1903 Richter haastoi lehtikirjoittelun takia oikeuteen toimittajia Pikakirjoituslehdestä ja Helsingfors-Postenista, mutta hävisi molemmat jutut.

## Lähteet
Punainen skorpioni

**Punainen skorpioni** on Joseph Ziton ohjaama toimintaelokuva vuodelta 1989. Elokuvan pääosassa esiintyy Dolph Lundgren.

## Juoni
Nikolai (Dolph Lundgren) on neuvostoliittolainen Spetsnaz, terrorin ja tappamisen mestari, joka lähetetään Mombaka-nimiseen kuvitteelliseen Afrikan maahan tehtävään etsiä ja surmata kommunistista hallitusta vastaan taistelevien sissien johtaja Sundata.

Mombakassa Nikolai järjestää itsensä vankilaan Sundatan kakkosmiehen Kallundan ja kommunisteja kiihkeästi vihaavan amerikkalaisen lehtimiehen sellikaveriksi. Yhdessä he onnistuvat pakenemaan vakilasta erämaan halki sissien leiriin. Nikolai ei kuitenkaan onnistu tappamaan Sundataa ja venäläinen komendantti määrää raivoissaan haavoittuneen Nikolain tapettavaksi. Nikolai pakenee kuitenkin uudelleen autiomaahan, ja tällä kertaa tappolistalla ovat hänen entiset esimiehensä.

## Rooleissa
 

## Arvioita
*[[Video-opas|Video-oppaassa]]* vuodelta 1994 Bello Romano kuvaa *Punaista skorpionia* vastenmieliseksi ja epäonnistuneeksi ja antaa sille yhden tähden viidestä, mikä vastaa sanallista arviota ”huono”.

## Lähteet
Coleman

**Coleman** on muun muassa seuraavien henkilöiden sukunimi:

* Aubrey Coleman (s. 1987), yhdysvaltalainen koripalloilija
* Bessie Coleman (1892–1926), yhdysvaltalainen lentäjä
* Blake Coleman (s. 1991), yhdysvaltalainen jääkiekkoilija
* Bobby Coleman (Robert Moorehouse Coleman III, s. 1997), yhdysvaltalainen näyttelijä
* Brandon Coleman (s. 2000), yhdysvaltalainen amerikkalaisen jalkapallon pelaaja
* Catherine Coleman (s. 1960), yhdysvaltalainen kemisti, upseeri ja astronautti
* Chris Coleman (s. 1970), walesilainen jalkapalloilija ja valmentaja
* Christian Coleman (s. 1996), yhdysvaltalainen pikajuoksija
* Cy Coleman (1929–2004), yhdysvaltalainen säveltäjä ja pianisti
* Dabney Coleman (1932–2024), yhdysvaltalainen näyttelijä
* Derrick Coleman (s. 1967), yhdysvaltalainen koripalloilija
* Gary Coleman (1968–2010), yhdysvaltalainen näyttelijä
* George William Coleman (1939–2024), yhdysvaltalainen katolinen piispa
* Jack Coleman (s. 1958), yhdysvaltalainen näyttelijä
* Jenna-Louise Coleman (s. 1986), englantilainen näyttelijä
* Jermaine Coleman, *Maino* (s. 1978), yhdysvaltalainen hip hop-artisti
* Jerry Coleman (1924–2014), yhdysvaltalainen baseball-pelaaja
* John Coleman (s. 1934), brittiläinen kapellimestari ja muusikko
* Keon Coleman (s. 2003), yhdysvaltalainen amerikkalaisen jalkapallon pelaaja
* Mark Coleman (s. 1964), yhdysvaltalainen vapaaottelija, showpainija ja painija
* Monique Coleman (s. 1980), yhdysvaltalainen näyttelijä ja laulaja
* Norm Coleman (s. 1949), yhdysvaltalainen poliitikko (republikaani)
* Ornette Coleman (1930–2015), yhdysvaltalainen jazzmuusikko ja säveltäjä
* Roger Keith Coleman (1958–1992), yhdysvaltalainen rikollinen
* Ronnie Coleman (s. 1964), yhdysvaltalainen kehonrakentaja
* Séamus Coleman (s. 1988), irlantilainen jalkapalloilija
* Signy Coleman (s. 1960), yhdysvaltalainen näyttelijä
* Terry Coleman (s. 1931), brittiläinen toimittaja ja kirjailija
* Townsend Coleman (s. 1954), yhdysvaltalainen ääninäyttelijä
* William D. Coleman (1842–1908), Liberian presidentti 1896–1900
* Zendaya Coleman (s. 1996), yhdysvaltalainen näyttelijä, laulaja ja tanssija.
Peter Elliott

Englanti

**Peter Elliott** (s. 9. lokakuuta 1962 Rawmarsh, Rotherham, Yhdistynyt kuningaskunta) on englantilainen keskimatkojen juoksija, joka saavutti useita arvokilpailumitaleja 1983–1990.

Elliott sijoittui 1981 neljänneksi junioreiden EM-kilpailujen 800 metrillä. Vuonna 1983 hän saavutti samalla matkalla hopeaa Budapestin sisäratojen EM-kilpailuissa, oli kolmas Euroopan cupissa ja sijoittui Helsingin MM-kilpailuissa neljänneksi ajalla 1.44,87. Los Angelesin olympialaisissa 1984 hän ei pystynyt osallistumaan 800 metrin välieräjuoksuun loukkaantumisen vuoksi.

Elliott saavutti 1986 pronssia Edinburghin Kansainyhteisön kisojen 800 metrillä ja voitti saman matkan GP-finaalin. Rooman MM-kilpailuissa 1987 hän sai hopeaa 800 metrillä ajalla 1.43,41. Soulin olympialaisissa 1988 hän sai hopeaa 1&nbsp;500 metrillä ajalla 3.36,15 ja sijoittui 800 metrillä neljänneksi.

Elliott sai kultaa Aucklandin Kansainyhteisön kisojen 1990 1&nbsp;500 metrillä ajalla 3.33,39. Splitin EM-kilpailuissa hän pääsi 1&nbsp;500 metrin loppukilpailuun juryn päätöksellä tultuaan tönityksi välierässä. Loppukilpailussa hän sijoittui neljänneksi. Hän voitti Euroopan cupin 1&nbsp;500 metriä 1991, mutta joutui lopettamaan uransa loukkaannuttuaan 1&nbsp;500 metrin kilpailussa kotikentällään Rotherhamissa 1992.

Elliott kuului Britannian joukkueeseen, joka teki 4 × 800 metrin viestin maailmanennätyksen 1982. Talvella 1990 hän juoksi 1&nbsp;500 metrillä sisäratojen maailmanennätyksen 3.34,20. Lisäksi hän teki Britannian halliennätykset 1&nbsp;500 metrillä 3.37,9 (1988) sekä maililla 3.53,70 (1988) ja 3.52,02 (1990). Hän voitti Yhdistyneen kuningaskunnan mestaruuden 800 metrillä 1983, 1984 ja 1986 sekä 3&nbsp;000 metrillä 1991.

## Ennätykset

### Ulkoradat

### Sisäradat

## Lähteet
Sotaloli

**Sotaloli** on beetasalpaajiin kuuluva lääkeaine, jota myydään valmistenimellä Sotacor 80 mg tabletteina. Sotalolilla hoidetaan muiden beetasalpaajien tavoin verenkiertotauteja ja sydäntauteja. Lääkevalmisteen syömistä ei suositella lopetettavan kesken, sillä se voi aiheuttaa ongelmat uudestaan pahempina.

Yleisiä sivuvaikutuksia ovat hidas syke, rintakipu, matala verenpaine, väsymys, huimaus, hengenahdistus, näkövaikeudet, pahoinvointi ja turvotus. Muita vakavia sivuvaikutuksia voivat olla QT-ajan pidentyminen, sydämen vajaatoiminta tai bronkospasmi. Sotaloli on epäselektiivinen β-adrenergisten reseptorien salpaaja, jolla on sekä luokan II että luokan III rytmihäiriötä parantavia ominaisuuksia.

## Lähteet

* Tuomi Eero, Olli Marcus & Alfering Sirkku: *Lääkkeet ja niiden käyttö*, SHKS-Wsoy, 1977. .

## Aiheesta muualla
*Kyoto Encyclopedia of Genes and Genomes (KEGG): Sotalol 
*ChemBlink: Sotalol
A Lesson to Be Learned

**A Lesson to Be Learned** on yhdysvaltalaisen rap-yhtye RBL Possen esikoisalbumi. Sen julkaisi 16. marraskuuta 1992 In-a-Minute Records. Albumi pääsi Billboardin listoille.

## Kappaleet

# 
# 
# 
# 
# 
# 
# 
# 
# 
# 
# 

## [[Billboard]] sijoitukset
Ruthless by Law

**Ruthless by Law** on yhdysvaltalaisen rap-yhtye RBL Possen toinen studioalbumi. Sen julkaisi 25. lokakuuta 1994 In-a-Minute Records. Albumin menestyksestä kertoo Billboardin listoille pääsy.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 

## Sijoitukset
An Eye for an Eye (albumi)

**An Eye for an Eye** on yhdysvaltalaisen rap-yhtye RBL Possen kolmas studioalbumi. Sen julkaisi 30. syyskuuta 1994 Big Beat Records ja Atlantic Records toimi jakelijana. Albumin menestyksestä kertoo korkeat sijoitukset Billboardin listoilla.

Albumi on ensimmäinen RBL Possen julkaisu Mr. Ceen kuoleman jälkeen.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

## [[Billboard]] sijoitukset
Luettelo yleisurheilun Euroopan-mestaruuskilpailujen ennätyksistä

Yleisurheilun Euroopan-mestaruuskilpailut järjestettiin ensimmäisen kerran vuonna 1934. Kilpailuja on järjestetty pääasiassa neljän vuoden välein, kunnes vuoden 2010 jälkeen kilpailuja alettiin järjestää joka toinen vuosi.

Eniten kisaennätyksiä hallussaan on Isolla-Britannialla, 8. Ison-Britannian kisaennätyksistä seitsemän on miesten lajeista. Seuraavaksi eniten kisaennätyksiä on hallussaan Itä-Saksalla (7). 

## Kisaennätykset
### Miehet

*Päivitetty 13.6.2024*

### Naiset

*Päivitetty 13.6.2024*

### Sekalajit

## Ennätykset maittain

## Huomautukset

## Lähteet
* European Athletics Championships Best Performances european-athletics.com 
* European Championships (men)
* European Championships (women)
Prinsessa 65

**Prinsessa 65** on Seppo Närhen esittämä käännöskappale, joka on hänen tuotannostaan ehkä tunnetuin. Kappaleen ovat säveltäneet Neil Sedaka ja Howard Greenfield nimellä ”Queen of 1964”. Suomalaisen sanoituksen teki Hector. Kappale julkaistiin 1975 kantrihenkisellä albumilla *[[Närhi (albumi)|Närhi]]* sekä singlellä ”Prinsessa -65” / ”Kuukoira” (Hi-Hat HIS 1005). ”Kuukoira” on versio Cat Stevensin kappaleesta ”Moonshadow” ja senkin suomalaiset sanat ovat Hectorin tekemät.

Soittajina ”Prinsessa 65” -kappaleella olivat muun muassa Nono Söderberg, Ronnie Österberg, Kaj Westerlund, Heikki Virtanen ja Nappi Ikonen.

”Prinsessa 65” kertoo bändäreistä, jotka pyrkivät bändien keikkabusseihin ja soittajien tuttavuuteen.

## Lähteet
* Närhi s. *Prinsessa -65* (Hi-Hat HIS 1005, 1975)

### Viitteet
Eye for an Eye

**Eye for an Eye** tai **An Eye for an Eye** () voi tarkoittaa ainakin seuraavia:

;Musiikissa
* *[[Eye for an Eye (Corrosion of Conformityn albumi)|Eye for an Eye]]*, Corrosion of Conformityn albumi vuodelta 1984
* *[[An Eye for an Eye (albumi)|An Eye for an Eye]]*, yhdysvaltalaisen RBL Possen albumi vuodelta 1997
* ”An Eye For An Eye”, brittiläisen U.N.K.L.E.-yhtyeen kappale
* ”An Eye For An Eye”, saksalaisen Sodom-yhtyeen kappale

;Elokuvissa
* *[[An Eye for an Eye (vuoden 1966 elokuva)|An Eye for an Eye]]*, Michael D. Mooren ohjaama lännenelokuva vuodelta 1966
* *[[Silmä silmästä (vuoden 1981 elokuva)|Silmä silmästä]]* (*An Eye for an Eye*), vuoden 1981 yhdysvaltalainen toimintaelokuva
* *[[Silmä silmästä (vuoden 1996 elokuva)|Silmä silmästä]]* (*Eye for an Eye*), vuoden 1996 yhdysvaltalainen lännenelokuva

## Katso myös
* Silmä silmästä
Bootlegs & Bay Shit: The Resume

**Bootlegs & Bay Shit: The Resume** on yhdysvaltalaisen rap-yhtye RBL Possen kokoelmalevy. Sen julkaisi 26. syyskuuta 2000 Right Way Records.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Hostile Takeover

**Hostile Takeover** on yhdysvaltalaisen rap-yhtye RBL Possen viides ja samalla viimeinen studioalbumi. Sen julkaisi 8. toukokuuta 2001 Right Way Records.

Albumi jäi heidän viimeiseksi julkaisuksi, koska Hitman ammuttiin kuoliaaksi vuonna 2003. Black C on ainoa jäljellä oleva jäsen yhtyeen perustajista ja hän on julkaissut bändin julkaisematonta materiaalia omilla albumeillaan.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Miesten 20 kilometrin kävely yleisurheilun Euroopan-mestaruuskilpailuissa 2010

**Miesten 20 kilometrin kävely yleisurheilun Euroopan-mestaruuskilpailuissa 2010** kilpailtiin kisojen ensimmäisenä päivänä 27. heinäkuuta, ja se oli kisojen ensimmäinen finaalitapahtuma.

## Mitalistit

Kilpailun alkuperäinen voittaja venäläinen Stanislav Jemeljanov hylättiin vuonna 2014 hänen biologisen dopingpassinsa epäselvyyksien perusteella.

## Ennätykset

## Aikataulu

## Tulokset

## Lähteet
* Tulokset  EAA. 

### Viitteet
Zannone

**Zannone** on saari Tyrrhenanmeressä Italian länsirannikolla. Se kuuluu Pontisiin saariin ja hallinnollisesti Ponzan kuntaan. Saaren koko on noin neliökilometri, ja se on noin kymmenen kilometrin päässä Ponzansaaresta. Se on ainoa Pontsisita saarista, jonka kallioperä koostuu vulkaanisten kivien lisäksi myös yli 200 miljoonan vuoden ikäisistä metamorfisista ja sedimenttikivistä.

Zannone kuuluu Circeon kansallispuiston kauneuteunsa ja biomiensa vuoksi. Saari on asumaton, mutta sitä valvoo Metsävirasto, jolla on siellä asema ja pieni näyttely Monte Pellegrinon laella, joka on saaren korkein kohta. Saarella on myös benediktiiniläisluostarin rauniot 1200-luvulta. Saarella ei kuitenkaan ole matkailijoille palveluita ja leirintä ja yöpöyminen on kielletty, joskaan saarella käyntiin ei tarvitse erityilupaa.

Saaren vesiltä löytyi vuonna 2010 roomalaisaikaisia haaksirikkoutuneita laivoja 200-600-luvulta. Varsinaiset alukset ovat tuhoutuneet, mutta niiden lasti on paikallaan. Joukossa on viiniamforoita, garumia ja oliiviöljyä kuljettaneita aluksia sekä tiililastissa ollut alus. Löytöä tutkii Italian kulttuuriministeriö yhdessä yhdysvaltalaisen Aurora-säätiön kanssa.

## Lähteet

## Aiheesta muualla
*Circeon kansallispuisto
Ennakkomateriaali

**Ennakkomateriaali** tarkoittaa oppisisältöä, joka annetaan oppilaan saataville ennen kurssin tai muun opetustilanteen alkua, tarkoituksena, että oppilas tutustuu materiaaliin ennen opetusta. Tyypillisesti ennakkomateriaalin tarkoituksena on jakaa opetettavan aiheen perustietoja etukäteen, jotta perusasioiden läpikäymiseen ei tarvitse käyttää arvokasta aikaa kontaktiopetuksesta. Ennakkomateriaali voi koostua lukemistosta (kirjoja ja verkkolinkkejä), diagnostisista tenteistä, ennakkokyselyistä sekä arvioitavista ennakkotehtävistä.
Ennakkokysely

**Ennakkokysely** on ennen opetustapahtumaa oppilaalle tehtäväksi annettu kysely. Ennakkokysely voi olla diagnostinen tentti, mutta sitä voi käyttää yleisemminkin keräämään oppilaiden odotuksia opetustilanteen sisällöstä ja toimintatavoista. Ennakkokyselyä käytetään yhä useammin erilaisten webinaarien, seminaarien ja koulutusjaksojen yhteydessä tilaisuuden sisällön räätälöintiin osallistujien osaamistason ja toiveiden mukaiseksi.

## Katso myös
* Tentti
* Ennakkomateriaali
Ennakkotehtävä

**Ennakkotehtävä** tarkoittaa oppilaalle ennen opetustilanteen alkamista jaettavia harjoitteita, jotka oppilaan odotetaan suorittavan. Ennakkotehtävä on eräs ennakkomateriaalin muodoista. Tehtäviä voidaan käyttää diagnostisen tentin tavoin, mutta ne yhdistettynä muuhun ennakkomaterialiin kuten lukemistoihin, voivat toimia myös arvosteltavana kurssisuorituksena, jolla mitataan ennakkomateriaaliin perehtymistä. Arvosteltava ennakkotehtävä on muodoltaan soveltava ja sen suorittaminen on usein tiukasti aikarajoitettu kuulusteluvilpin vaikeuttamiseksi.
Avery

**Avery** voi tarkoittaa seuraavia:

* Avery, englanninkielinen miehen etunimi
* Avery, yhdysvaltalainen traktorimerkki
* Avery, seuraavien henkilöiden sukunimi:
** George Avery (1926–2006), australialainen kolmiloikkaaja ja olympiamitalisti
** Henry Avery (Pitkä Ben), s. 1655), englantilainen merirosvo
** James Avery (1948–2013), yhdysvaltalainen näyttelijä
** Margaret Avery (s. 1944), yhdysvaltalainen näyttelijä ja laulaja
** Oswald Avery (1877–1955), yhdysvaltalainen lääketieteen tutkija
** Sean Avery (s. 1980), kanadalainen jääkiekkoilija
** Tex Avery (1908–1980), yhdysvaltalainen animaattori, sarjakuvapiirtäjä ja ohjaaja
** William H. Avery (1911–2009), yhdysvaltalainen republikaanipoliitikko

## Kuvitteellisia henkilöitä

* Ethan Avery Junior, *Damage*, DC Comicsin sarjakuvahahmo
* Jackson Avery, kirurgi tv-sarjassa Greyn anatomia
BDO

**BDO** voi tarkoittaa seuraavia asioita:
* BDO International, tilintarkastusyhteisö
* 1,4-butaanidioli, kemiallinen yhdiste.
Miesten moukarinheitto yleisurheilun Euroopan-mestaruuskilpailuissa 2010

**Miesten moukarinheitto yleisurheilun Euroopan-mestaruuskilpailuissa 2010** kilpailtiin Estadi Olímpic Lluís Companys-stadionilla 27. heinäkuuta ja 28. heinäkuuta.

## Mitalistit



## Ennätykset

## Aikataulu

## Tulokset

### Karsinta

Karsintarajan 75,50 (Q) ylittäneitä oli neljä, joten 12 parasta selvisi loppukilpailuun.

## Finaali

## Lähteet

*
Katrineholm

**Katrineholm** on Katrineholmin kunnan keskustaajama Ruotsin Södermanlandissa. Taajamassa on asukkaita 22&nbsp;037 (2009).

## Historia
Seudulla on ollut löytöjen perusteella asutusta jo 6&nbsp;000 vuotta sitten. Seudun läpi rakennettiin läntinen kantarata vuonna 1862. Siihen yhdistettiin 1866 itäinen kantarata. Ratojen solmukohtaan muodostunut taajama sai nimensä läheisen Cathrineholmin tilan mukaan. Kaupunkioikeudet se sai 1917.

## Media
Sanomalehti Katrineholms-Kuriren ilmestyy kuudesti viikossa.

## Väestönkehitys

## Lähteet

## Aiheesta muualla

* Katrineholms kommun
* Katrineholms-Kuriren
Sami Paatero

**Sami Paatero** (s. 1972) on suomalainen liike-elämän vaikuttaja ja virkamies. Hän toimi oikeusministeri Antti Häkkäsen erityisavustajana 2018–2019. Aiemmin Paatero oli liikenne- ja kuntaministeri Paula Risikon valtiosihteeri 2014–2015.

Koulutukseltaan Paatero on oikeustieteiden kandidaatti. Hän työskenteli ulkoasiainministeriössä lainsäädäntösihteerinä 1999–2000, neuvottelevana virkamiehenä liikenne- ja viestintäministeriössä 2001–2002 ja vanhempana hallitussihteerinä puolustusministeriössä 2002–2007. Joulukuussa 2007 Paatero aloitti sisäasiainministeri Anne Holmlundin erityisavustajana. Tammikuussa 2009 hän siirtyi viestintäministeri Suvi Lindénin erityisavustajaksi. 1. elokuuta 2009 Paatero aloitti kokoomuksen eduskuntaryhmän pääsihteerinä. Hän toimi tehtävässä kevääseen 2012, jolloin hän siirtyi teknologiayritys Upcoden palvelukseen.

Sami Paateron isä on entinen poliisiylijohtaja Mikko Paatero.

## Lähteet
Isosilkkitilhi

**Isosilkkitilhi** (*Ptilogonys caudatus*) on Keski-Amerikassa tavattava silkkitilhiin kuuluva varpuslintu.

## Koko ja ulkonäkö

Kooltaan isosilkkitilhi on noin 24&nbsp;cm. Isosilkkitilhikoiraan selkä on väriltään harmaa ja päälaen töyhtö ja pää ovat keltaiset. Silmien ympärillä on keltaiset renkaat. Koiraan vatsa ja kyljet ovat kirkkaan keltaiset ja siivet sekä pitkä pyrstö mustat. Naaraan otsa on harmaampi kuin koiraan ja myös selkä on väriltään oliivinvihreämpi. Lennossa lajin tunnistaa pitkästä pyrstöstä ja aaltoilevasta lentotavastaan.

## Levinneisyys ja elinympäristö
Isosilkkitilheä tavataan kotoperäisenä Costa Ricassa ja Panamassa. Linnun elinympäristöä ovat vuoristometsät, metsien reunamaat sekä yksittäisiä puita kasvavat vuoristokedot. Isosilkkitilhen elinympäristöt sijaitsevat yleensä yli 1&nbsp;800 metrin korkeudella merenpinnasta.

Isosilkkitilhet liikkuvat pienissä parvissa. Lajin ravinto koostuu pääasiassa muun muassa mistelien, verenpisaroiden ja koisojen hedelmistä ja marjoista. Lintu voi syödä myös hyönteisiä, joita se pyydystää ilmasta.

## Lähteet
Luettelo ARS Kärsämäen taiteilijoista

Tämä on **luettelo [[ARS Kärsämäki|ARS Kärsämäen]] taiteilijoista vuosittain**. Luettelo sisältää kaikki taiteilijat ja taiteilijaryhmät vuosilta 2006–2010 ja ne on jaoteltu esiintymisvuoden, sekä sukunimen aakkosjärjestyksen mukaan.

## Taiteilijat

### 2006

* Janne Aakko
* Kirsi Autio
* Hanna Azevedo
* Minna Bengs-Strestha
* Hanna Granberg
* Krister Gråhn
* Tyko Elo
* Pauliina Jokela
* JP Kaljonen
* Merja Karjanmaa
* Johanna Ketola
* Kingnosmo, (Tomas de Rita, Kasper Stömman)
* Hanna Koikkalainen
* Päivi Kotola
* Keanne van de Kreeke
* Kultainen timantti, (Vilunki 3000, Anssi Kasitonni, Ville Pirinen, Marko Turunen, Ilkka Vekka)
* Elina Lind
* Heini Maaranen
* Mari Mathlin
* Jukka Pesonen
* Annika Pietiläinen
* Kimmo Rutajärvi
* Annika Saarinen
* Inka Saarinen
* Johanna Sipilä
* Reetta Sironen
* Tiina Tanskanen
* Katja Tähjä
* Guido van der Werde
* Stephen Viola

### 2007

* Petri Eskelinen
* Ilmari Gryta
* Hanne Haapakoski
* Liisa Hilasvuori
* Mikko Kallio
* Eemil Karila
* Katri Kuparinen
* Laura Lilja
* Johanna Lonka
* Hannamari Matikainen
* Arto Nurro
* Sirpa Perä
* Johanna Pihlajamaa
* Eeva-Maija Priha
* Taneli Rautiainen
* Jukka Rusanen
* Antti Rönkä
* Heidi Saramäki
* Vilja Takalo
* Oona Tikkaoja
* Kalle Turakka-Purhonen
* Samppa Törmälehto
* Camilla Vuorenmaa

### 2008

* Erika Erre
* Tonja Goldblatt
* Antti Hämäläinen (kuvataiteilija)
* Hanna Jaanisoo
* Kiviharju, Mikkonen & Truphonen
* Heikki Lappalainen
* Heidi Lunabba
* Megafån-ryhmä
* Antton Mikkonen
* Kalle Nieminen (kuvatateilija)
* Sanna Pajunen
* Mimosa Pale
* Kaija Papu
* Jarkko Rantanen (kuvataiteilija)
* Ella Tahkolahti
* Työryhmä Sayar
* Terhi Ylimäinen

### 2009

* Outimaija Hakala
* Maria Huhmarniemi
* Jonna Johansson ja Juan Kasari
* Jussi Koitela
* Teemu Korpela
* Mari Kämäräinen
* Pessi Manner
* Janne Myllynen
* Antje Sariola
* Terhi Silenius
* Timo Takala
* T.E.H.D.A.S ry
* Sanna Vainionpää
* Anni Viitasaari
* Mirimari Väyrynen

### 2010

* Valtteri Halmetoja
* Pekka ja Teija Isorättyä
* Ninni Korkalo
* Milla Kuisma
* Kalle Lampela
* Tuomas Laulainen
* Tuuli Mukka
* Kalle Mustonen
* Hanna-Leena Ruottinen
* Jani Rättyä
* Ville Räty
* Ville Vuorenmaa

## Lähteet
* ARS Kärsämäen taiteilijat
Kotirauha (elokuva)

**Kotirauha** on Aleksi Mäkelän ohjaama suomalainen elokuva vuodelta 2011. Alkujaan kyse oli puhtaasti elokuvan käsikirjoituksesta, mutta kirjailija/käsikirjoittaja Marko Leino innostui sen pohjalta kirjoittamaan myös romaanin, joka ilmestyi ennen elokuvaa vuonna 2010. Elokuva sai ensi-iltansa Suomessa 21. lokakuuta 2011.

## Rooleissa

## Vastaanotto

## Tiivistetyt tuotantotiedot

## Lähteet

## Aiheesta muualla
* Solar Filmsin ''Kotirauha'' -tietosivusto